cyanic-selkie/wikianc huggingface dataset:
Լիպեցկ
Քաղաքային տոներ
«Լիպեցկյան ավետավայրը» պատմության և մշակույթի տոն է, որտեղ բեմական ձևով վերստեղծվում է քաղաքի ամբողջ պատմությունը։ Պատմական «Ստորին այգում» ընդարձակ տարածքում վերակառուցվել են Հին Ռուսիայի արհեստագործական արհեստները։ Լիպեցկի բնակիչները և քաղաքի հյուրերը կարող են իրենց փորձել կավագործների դերում և այլն։ Այգու միանգամից մի քանի բեմահարթակներում տեղի են ունեցել միջնադարյան երգերի ու գործիքային ժողովրդական ստեղծագործության վերակառուցմամբ զբաղվող ինքնատիպ կոլեկտիվների ելույթներ։ Բոլոր ցանկացողները կարող էին մասնակցել 19-րդ դարի ավանդական կոստյումով պարահանդեսին և լուսանկարվել 20-րդ դարասկզբի Պատմական լուսանկարչական ստուդիայում։
Լիպեցկի մշակույթ
Հյուրանոցներ
Հանգիստ և զբոսաշրջություն
Քաղաքի շրջակայքում (մեծ մասամբ Լիպեցկի արգելավայրում՝ Մատիրա և Վորոնեժ գետերի ափերին) գտնվում են «Лесная сказка» առողջարանը, «Мечта» մանկական առողջարանը, «Парус» առողջարան-պրոֆիլակտորիումը, «Парус», «Сухоборье» առողջարանը, «Зелёная долина», «Улыбка», «Чайка», «Радуга», «Сосновый бор», «Сокол», «Лесной дом», «Русская усадьба», «Осинки», «Берёзка» հանգստի տները, «Индезит» գործարանը, սիլիկաթթվի գործարանը, «Орлёнок», «Прометей», «Звёздный» մանկական առողջարանային համալիրները (ճամբարները), «Альтаир» առողջարանային համալիրը։
Ամառային ամիսներին լողափնյա հանգիստը կազմակերպվում է Վորոնեժ գետի մի քանի լողափերում՝ «Центральном», «Городском», «Сокольском», Տրակտորային և Նովոլիպեցկի գործարաններում, սիլիկատային լճերի շրջանում, ինչպես նաև Մատրայի ջրամբարի ափերին, գետակայաններում և հրվանդաններում։ Սիրողական և վերապատրաստական լեռնագնացությունը զարգացած է ОАО «Стагдок»-ի լքված տարածքում։
Միջազգային հարաբերություններ
Քույր քաղաքներ
Ալեքսանդր Կերժակով
Ալեքսանդր Անատոլևիչ Կերժակով  , ռուս ֆուտբոլիստ, հարձակվող։ Ռուսաստանի սպորտի վաստակավոր վարպետ (2007)։ Ռուսական ֆուտբոլի պատմության լավագույն ռմբարկու  (233 գոլ)։ «Զենիթի» (161 գոլ) և Ռուսաստանի հավաքականի (30 գոլ) պատմության լավագույն ռմբարկու։ Գրիգորի Ֆեդոտովի ակումբում զբաղեցնում է երրորդ տեղը։
Մանկություն և պատանեկություն
Ծնվել է 1982 թվականի նոյեմբերի 27-ին Լենինգրադի մարզի Կինգիսեպ քաղաքում։ Նրա հայր Անատոլի Կերժակովը երիտասարդական տարիներին խաղացել է երկրորդ լիգայի «Խիմիկ (Դերժինսկ) ակումբում։ Մայրը՝ Տատյանա Վենիամինովա։ Ալեքսանդրն ունի կրտսեր եղբայր՝ Միխաիլ, որը պրոֆեսիոնալ դարպասապահ է։
Ալեքսանդրի առաջին մարզիչը եղել է իր հայրը, ով, Միխաիլի խոսքերով, իր ամբողջ ուժերով մարզում էր նրան, քանի որ, «Սաշան ֆուտբոլիստ դառնալուց բացի ուրիշ ելք չունի» ։ Այնուհետև նրան ընդունեցին «Զենիթի» սպորտային դպրոց։ Այդտեղ նրան մարզում էր Սերգեյ Ռոմանովը։
1996 թվականին Կերժակովը և սպորտդպրոցի այլ աշակերտներ որպես նվեր տոմսեր ստացան Սանկտ Պետերբուրգում տեղի ունեցող «<Սպարտակի» և «Ալանիայի» չեմպիոնական խաղին։ Ալեքսանդրը և իր ընկերները վաճառեցին իրենց տոմսերը։ Աշխատած փողերով Կերժակովը «գնեց մի քանի հոթ-դոգ, և նրա մոտ մի քիչ մնաց» ։ Հետո Ալեքսանդրը Վասիլի Ուտկինին ասում է, որ այդ ժամանակ տեսնելով նրան, քիչ էր մնում չվաճառեր նրան տոմսը ։
Հիվանդացած է քրոնիկ տոնզիլիտով, որի պատճառով բազմիցս հիվանդանում է անգինայով ։
«Սվետոգորեց»
«Զենիթի» սպորտդպրոցն ավարտելուց հետո Ալեքսանդրը սկսում է խաղալ «Սվետոգորեց» ակումբում, որը գլխավորում էր Վլադիմիր Կազաչյոնկը, որը նախկինում է մարզել էր զենիթյան դպրոցի աշակերտներին։
2000 թվականի սկզբին Կերժակովը պետերբուրգյան «Հյուսիսային Ֆորում» թերթի վարկածով ճանաչվեց նախամրցաշրջանային շրջագայության լավագույն ռմբարկու։
«Զենիթ»
2000 թվականի վերջին Կազաչենկի խորհրդով «Զենիթի» գլխավոր մարզիչ Յուրի Մորոզովը Կերժակովին հրավիրեց ակումբ։
«Զենիթում» Կերժակովը դեբյուտեց 2001 թվականի մարտի 10-ին 1-տուրի «Ռոտորի» դեմ խաղում, որն ավարտվեց 0-0 հաշվով։ Ակումբում իր առաջին գոլը խփեց 13-րդ խաղում, հունիսի 30-ին Մոսկվայի «Սպարտակի» դեմ, որն ավարտվեց պետերբուրգյան ակումբի 2-1 հաշվով հաղթանակով։
«Զենիթի» կազմում Ալեքսանդրը հայտնվեց շատ արագ, իսկ 2001 թվականին հայտնվեց Ռուսաստանի առաջնության 33 լավագույն ֆուտբոլիստների ցանկում։ Դա նրան հաջողվեց նաև հետագա 5 տարիների ընթացքում։ Դրանից բացի, դեբյուտային մրցաշրջանում Կերժակովը դարձավ Ռուսաստանի առաջնության բրոնզե մեդալակիր։ 2002 թվականին ճանաչվեց Ռուսաստանի առաջնության լավագույն երիտասարդ ֆուտբոլիստ և մասնակցեց Մունդիալ-2002-ին։ 2003 թվականին նա թիմի հետ գրավեց առաջնության երկրորդ հարիզոնականը 2003։ Հաջորդ տարի նա 18 գոլով դարձավ մրցաշարի լավագույն ռմբարկուն։ Եվրոգավաթներում ակումբի լավագույն խաղացողներից մեկն էր։ Խփել է մի քանի կարևոր գոլեր, որոնցից մեկը «Սևիլյային», որը ուզում էր ձեռք բերել նրան ։
«Սևիլյա»
2006 թվականի դեկտեմբերի 28-ին Կերժակովը 5.5 տարվա պայմանագիր կնքեց իսպանական «Սևիլյայի» հետ։ Տրանֆերը կազմեց 5 միլիոն եվրո ։ Կերժակովի հարձակման գծի ընկերները Լուիս Ֆաբիանոն և Ֆրեդերիկ Կաունտեն էին։ Նա դեբյուտեց 2007 թվականի հունվարի 14-ին, իսկ առաջին գոլը խփեց հունվարի 28-ին «Լևանտեի» դեմ խաղում։ Ապրիլի 5-ին ՈՒԵՖԱ գավաթի 1/4 եզրափակչում անգլիական «Տոտտենհեմ Հոտսպուրի» դեմ խաղում Կերժակովը հաղթկան գոլ խփեց 36-րդ րոպեին։ Նա ակումբի հետ դարձավ Իսպանիայի բրոնզե մեդալակիր, Իսպանիայի գավաթակիր և ՈՒԵՖԱ գավաթակիր։
Խուանդե Ռամոսի «Տոտտենհեմ» հեռանալուց հետո 2007 թվականի հոկտեմբերին ակումբի մարզիչ նշանակվեց Մանոլո Խիմենեսը։ Կերժակովը քիչ խաղային ժամանակ էր ստանում, հիմնականում նստում էր պահեստայինների նստարանին։ Նրանով հետաքրքրվում էին «Տոտտենհեմը», «Մանչեսթեր Յունայթեդը» և «Պարի Սեն-Ժերմենը»։ Սակայն, 2008 թվականի հունվարի 30-ին «Սպորտ-Էքսպրեսին» տված հարցազրույցում նա նշեց, որ մնում է «Սևիլյայում» ։
«Դինամո»
2009 թվականի առաջնությունում նա խաղացած 24 խաղում խփեց 12 գոլ։ Առաջին գոլը խփեց առաջին տուրում «Մոսկվայի» դեմ։ Կերժակովը ակումբի կազմում 2 խաղ անցկացրեց Չեմպիոնների Լիգայում (որակավորման փուլի «Սելտիկի» դեմ) և 2 խաղ Եվրոպայի Լիգայում (որակավորման փուլի բուլղարական ԲԿՄԱ-ի դեմ խաղում), որոնցում խփեց 1 գոլ։
Վերադարձ «Զենիթ»
2010 թվականի հունվարի 16-ին Կերժակովը վերադարձավ «Զենիթ» ՝ կնքելով 4 տարվա պայմանագիր ։ Տրանսֆերը կազմեց 6.5 միլիոն եվրո ։
Օգոստոսի 17-ին «Օսերի» դեմ խաղում խփեց հաղթական գոլը ։ «Զենիթում» Եվրոպայի Լիգայի 2010-2011 մրցաշրջանի առաջին՝ «Անդերլեխտի» դեմ խաղում նա առաջին խաղակեսում դարձավ հեթ թրիկի հեղինակ, իսկ մեկ շաբաթից նա «Սատուրնի» դեմ խաղում խփեց ևս 3 գոլ։ Առաջին իսկ մրցաշրջանում նա նվաճեց երկրի գավաթը և դարձավ առաջնության հաղթող։ Նաև ճանաչվեց առաջնության լավագույն խաղացող և հայտնվեց 33 լավագույն ֆուտբոլիստների ցանկում։
2011 թվականի ապրիլի 24-ին առաջնության շրջանակներում խփեց «Զենիթում» իր 79-րդ գոլը՝ անցնելով Լև Բուրչալկինին։ Մայիսի 29-ին «Սպարտակի» դեմ խաղում նա խփեց առաջնությունում իր 100 և 101-րդ գոլերը։ Օգոստոսի 28-ին «Կրասնոդարի» դեմ խաղում Ալեքսանդրը դարձավ հեթ թրիկի հեղինակ, իսկ թիմը հաղթեց 5-0 հաշվով։ 2012 թվականի մայիսի 6-ին «Սպարտակի» դեմ խաղում նա ակումբի կազմում Ռուսաստանի առաջնությունում խփեց 100-րդ գոլը։
2012 թվականի օգոստոսի 17-ին նա ակումբի հետ պայմանագիրը երկարաձգեց 4 տարով՝ մեկ տարի ավելացնելու հնարավորությամբ ։ Սեպտեմբերի 23-ին նա որակազրկման պատճառով տեղափոխվեց երկրորդ թիմ, սակայն սեպտեմբերի 28-ին վերադարձավ հիմնական կազմ։ "«Կերժակովը դա խաղացող անձնավորություն է, ով դժվարագույն պահերին ցուցադրում է իր լավագույն որակները», Լուչիանո Սպալետտի"
2012 թվականի հոկտեմբերի 24-ին «Անդերլեխտի» դեմ իրացրած 11-մետրանոցն Ալեքսանդրի կարիերայում 200-րդ գոլն էր, նաև 25-րդ եվրոգավաթներում և 17-րդը 11-մետրանոցից ։
2013 թվականի սեպտեմբերի 28-ին «Սպարտակի» դեմ խփած գոլով նա դարձավ ռուսական ֆուտբոլի պատմության լավագույն ռմբարկուն (208 գոլ) ։ Նա գերազանցեց Օլեգ Վերետեննիկովի ռեկորդը (207 գոլ) ։
2017 թվականի հուլիսի 13-ին նա նշանակվեց «Զենիթի» պատանեկան ակումբների կոորդինատոր ։ Այդ նույն օրը «Զենիթի» նախագահ Սերգեյ Ֆուրսենկոն հաստատեց, որ Կերժակովը ավարտել է իր կարիերան ։ Օգոստոսի 6-ին 4-րդ տուրի «Սպարտակի» դեմ խաղից առաջ «Սանկտ-Պետերբուրգ Արենայում» նա հրաժեշտ տվեց իր թիմի երկրպագուներին։
Վարձակալություն «Ցյուրիխում»
2015 թվականի դեկտեմբերի 18-ին նա վարձակալման պայմաններով տեղափոխվեց «Ցյուրիխ» ։ Ակումբում դեբյուտել է փետրվարի 7-ին «Սյոնի» դեմ խաղում, որում իր թիմը 1-0 հաշվով պարտվեց ։ Հաջորդ շաբաթ «Լյուցերնի» դեմ խաղում (2-1) խփեց հաղթական գոլը ։ Մարտի 2-ին Ֆուտբոլի Շվեյցարիայի գավաթի «Սյոնի» դեմ խաղում նա դարձավ դուբլի հեղինակ (3-0) ։ Կերժակովն ակումբի հետ նվաճեց երկրի գավաթը, սակայն ակումբը դուրս մնաց բարձրագույն առաջնությունից ։
Կարիերան հավաքականում
200px|thumb Կերժակովը Ռուսաստանի հավաքականի կազմում 2002 թվականին Օլեգ Ռոմանցևը 19-ամյա հարձակվողին հրավիրեց հավաքական։ 2002 թվականի մարտի 27-ին Էստոնիայի դեմ խաղում նա դեբյուտեց ազգային հավաքականում։ Նա 46-րդ րոպեին Վլադիմիր Բեսչաստնիխի փոխարեն մտավ խաղադաշտ, չնայած չօգնեց թիմին խուսափելու 1-2 հաշվով պարտությունից։
Մունդիալ-2002-ին նա անցկացրեց 7-րոպե՝ Բելգիայի հետ խաղում փոխարինելով Վալերի Կարպինն, սակայն իր թիմը 2-3 հաշվով պարտվեց։ 2002 թվականի օգոստոսի 21-ին շվեդների դեմ խաղում նա խփեց իր առաջին գոլը ազգային հավաքականի կազմում։
Եվրո-2004-ի որակավորման փուլում Կերժակովը խփեց 2 գոլ և մասնակցեց եզրափակիչ փուլին, որտեղ մասնակցեց միայն Պորտուգալիայի դեմ խաղին։ Մասնակցել է Մունդիալ-2006-ի որակավորման փուլին։
Եվրո-2008-ի որակավորման փուլում Կերժակովը հավաքականի լավագույն ռմբարկուն էր 6 գոլով, սակայն Գուս Հիդինգը նրան «Դինամոյում» ցածր արդյունավետության պատճառով չընդգրկեց եզրափակիչ փուլին մասնակցող ֆուտբոլիստների ցանկում ։ 2008 թվականի ընթացքում նա ոչ մի հանդիպում չանցկացրեց հավաքականի կազմում։
Դրանից հետո նա հրավիրվեց մասնակցելու Եվրո-2012-ին։ Իռլանդիայի և Մակեդոնիայի դեմ խաղերում նա դարձավ գոլի հեղինակ։ Եզրափակիչ փուլում նա թիմի գլխավոր հարձակվողն էր, սակայն բոլոր խաղերում էլ փոխարինվեց։ ՈՒԵՖԱ վարկածով Կերժակովը Չեխիայի ֆուտբոլի ազգային հավաքականի դեմ խաղում սահմանեց Եվրոյի հակառեկորդ՝ կատարելով 7 շեղ հարված ։
ԱԱ-2014-ի որակավորման փուլի երկրորդ խաղում Ալեքսանդրը հյուրընկալվելիս Իսրայելին խփեց 2 գոլ, իսկ ռուսները հաղթեցին 4-0 հաշվով ։ Իսկ հաջորդ խաղում Կերժակովը Պորտուգալիայի դեմ հաղթանակ պարգևեց թիմին ։ Որակավորման փուլի արդյունքներով Կերժակովը դարձավ Ռուսաստանի հավաքականի լավուգույն ռմբարկուն։
ԱԱ-2014-ի եզրափակիչ փուլում դարձավ Ռուսաստանի հավաքականի առաջին գոլի հեղինակը։ Առաջին՝ Հարավային Կորեայի ֆուտբոլի ազգային հավաքականի դեմ խաղում, 74-րդ րոպեին, Կերժակովը խփեց գոլ և սահմանեց 1-1 ոչ ոքի հաշիվը ։
2014 թվականի սեպտեմբերի 3-ին Ադրբեջանի դեմ ընկերական խաղում նա դուբլ ձևակերպեց, դառնալով Ռուսաստանի հավաքականի լավագույն ռմբարկուն։
Անձնական կյանք
2015 թվականի հունիսի 27-ին ամուսնացել է Միլանա Տյուլպանովնայի հետ, 2017 թվականի ապրիլի 10-ին զուգը որդի է ունեցել ։
Ավտոմեքենաներ
Կերժակովի առաջին ավտոմեքենան ВАЗ-2106 էր, որով էլ նա սովորել է մեքենա քշել։ 2006 թվականին գողացել էին Կերժակովին պատկանող BMW X5-ը, որը ոստիկանությունը գտել է միայն երեք տարի անց, միայն թե Ալեքսանդրին 2011 թվականի ամռանն են հայտնել, որ մեքենան նրան սպասում է Չերքեզիայում։ Ոստիկանությունը դա պատճառաբանել է նրանով, թե չէին կարողանում կապվել ֆուտբոլիստի հետ։ Հիմա նա, ինչպես «Զենիթի» այլ ֆուտբոլիստներ, վարում են Audi Q7: Ալեքսանդրը մի անգամ հաղորդման շրջանակներում թեստ-դրայվ է անցել Lotus ավտոմեքենայով ։
Երաժշտություն
Լսում է ռուսական ռոք։ Սիրած ռոք խումբը Սերգեյ Շնուրովի «Լենինգրադ» խումբն է ։
Գրքեր
2002 թվականի վերջին Սանկտ-Պետերբուրգում լուս է տեսել Ալեքսանդրի «Նախքան 16 տարեկանը և հետո»։ 2017 թվականի սկզբին լույս է տեսել երկրորդ ինքնակենսագրական գիրքը՝ «Լավագույնը»։
Բիզնես
2005 թվականին Կերժակովը զբաղվում էր ռեստորանային բիզնեսով և բացել է ռուսական խոհանոցի երկու սրճարան նույն՝ «Լուկոմորիա» անվանումով։ «Սևիլյա» գնալով ֆուտբոլիստը դրանք հանձնեց ծնողներին և գործընկերներին։
Ուսում
2006 թվականին ավարտել է Լեստֆագի անվան համալսարանի մարզչական բաժինը։
2010 թվականին ընդունվել է Սանկտ-Պետերբուրգի պետական ինժեներա-տնտեսական համալսարան ։
Հեռուստատեսություն
2010 թվականի դեկտեմբերի 25-ին մասնակցել է «Պրոժեկտորպերիսխիլտոն»։ 2010 թվականին իր դերում նկարահանվել է «Տարբեր շարժումներ» ֆիլմում։
Քաղաքականություն
2012 թվականի փետրվարի 6-ին պաշտոնապես գրանցվել է Ռուսաստանի նախագահ Վլադիմիր Պուտինի թեկնածուի վստահված անձ ։
Բարեգործություն
2015 թվականի մայիսին Կերժակովը կնոջ և Իվան Նիկիֆորովի հետ բացել է «Աստղեր երեխաներին» բարեգործական ֆոնդը ։
Թիմային
«Զենիթ»
«Աևիլիա»
«Դինամո»
«Ցյուիխ»
Արտաքին հղումներ
Կատեգորիա:Ռուսաստանի հավաքականի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ցյուրիխի ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ռուսաստանի սպորտի վաստակավոր վարպետներ Կատեգորիա:Գրիգորի Ֆեդոտովի ակումբի անդամներ Կատեգորիա:Խորհրդային ֆուտբոլային մարզիչներ Կատեգորիա:Խորհրդային ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Գործողության գեղանկարչություն
Գործողության գեղանկարչություն (Action Painting), վերացական էքսպրեսիոնիզմի ուղղություն (ոճ)։ Գործողության գեղանկարչության իմաստն այն է, որ նրա հիմնական նպատակը հենց ստեղծագործման ընթացքն է, այլ ոչ թե արդյունքը։ Ավանդական տեխնիկայի փոխարեն (օրինակ՝ վրձնի միջոցով ներկի տարածում) ներկը լցվում է, ցրցողվում և այսպես շարունակ, ինչը թույլ է տալիս բացահայտել նկարչի ենթագիտակցությունը։
Պատմություն
Ոճը լայնորեն տարածվել է 1940-ական թվականներից մինչև 1960-ականների սկիզբը, և սերտորեն կապված է վերացական էքսպրեսիոնիզմի հետ (որոշ քննադատներ «գործողության գեղանկարչություն» և «վերացական էքսպրեսիոնիզմ» տերմինները օգտագործել են փողհամարժեք ձևով) ։ Նաև ոճը հաճախ համեմատվում է ֆրանսիական տաշիզմի հետ ։ Այս ուղղության հետ սերտորեն կապված է Նյու Յորքի Ամերիկյան վերացական էքսպրեսիոնիզմի դպրոցը (1940-1950 թթ.) ։
Տերմինը 1952 թվականին առաջին անգամ օգտագործեց ամերիկացի քննադատ Հարոլդ Ռոզենբերգը «The American Action Painters» հրապարակախոսական ուրվագծում, ինչը Նյու Յորքի դպրոցի նկարիչների և քննադատների գեղագիտական հեռանկարում լուրջ տեղաշարժ նշանակեց։ Ռոզենբերգի խոսքով՝ կտավը դարձավ «գործողության ասպարեզ» ։ Գործողության գեղանկարչության տարբերակիչ առանձնահատկությունն այն էր, որ նկարի ստեղծման գործընթացն ու միջոցները ավելի կարևոր նշանակություն են ստացել, քան վերջնական արդյունքը ։ Չնայած, Ռոզենբերգը «գործողության գեղանկարչություն» տերմինն օգտագործել է միայն 1952 թվականին, գործողության տեսությունը նա մշակել է 1930-ականներից ։ Այն ժամանակ, երբ վերացական էքսպրեսիոնիստները, ինչպիսիք են Ջեքսոն Պոլլոքը, Ֆրանց Կլեյնը և Վիլեմ դե Կունինգը, վաղուց և առանց շփոթության դիտեցին նկարը որպես ասպարեզ, որի վրա պետք է կատարել արարման գործողությունը, ավելի վաղ քննադատները, որոնք համակրում են իրենց գործին, ինչպիսիք են Կլեմենտ Գրինբերգը, կենտրոնացած է այդ աշխատանքների «օբյեկտիվության» վրա։ Կլեմենտ Գրինբերգը նաև ազդեցություն է ունեցել գործողության գեղանկարչության քննադատության մեջ, կենտրոնանալով ստեղծագործական պայքարի վրա, որի վկայությունը, ինչպես նա է պնդում՝ գեղանկարչության մակերևույթն է ։ Գրինբերգի համար, հենց նկարների մակերևույթի վրա ներկերի և յուղի խտությունների նյութականությունն էին հանդիսանում նրանց հասկանալու բանալին ։
Ռոզենբերգի քննադատությունը շեշտադրումն օբյեկտից ուղղեց բուն պայքարին, իսկ ավարտված նկարը՝ միայն ֆիզիկական դրսևորում էր, արվեստի իրական ստեղծագործության մի տեսակի մնացորդ, որը եզրափակվում էր նկարելու գործընթացում։ Նոր ուսումնասիրությունները նաև առաջին պլան են բերում նկարիչ-սյուրռեալիստ Վոլֆհանգ Պաալենին, ով առաջին անգամ օգտագործեց «գործողություն» տերմինն այս իմաստով և այդ տերմինի օգտագործման հետ ստեղծեց սուբյեկտիվ պայքարի տեսությունը։ Իր տեսության մեջ Պաալենը խոսում էր նայողից կախված տարածության հնարավորությունների մասին, որում նկարիչը «գործում է» ինչպես էքստատիկ ծիսակատարության մեջ։ Նա մտածում էր քվանտային մեխանիկայի գաղափարների մասին, ինչպես նաև օգտագործվում էր տոտեմիստական տեսության և Բրիտանական Կոլումբիայի բնիկ-հնդկական գեղանկարչության տարածական կառուցվածքի յուրահատուկ մեկնաբանություններ։ Նրա Totem Art հրապարակախոսական ուրվագիծն (1943) զգալի ազդեցություն է ունեցել այնպիսի արվեստագետների վրա, ինչպիսիք են. Մարթա Գրեմը, Բերնետ նյումանը, Իսամու Նոգուտին, Ջեքսոն Պոլլոքը և Մարկ Ռոթկոն։ Պաալենը տոտեմիկ արվեստի բարձրարվեստ տեսլականը նկարագրում է որպես ծիսական «գործողության» մաս, որը հոգեկան կապեր ունի գենետիկ հիշողության և մայրական գծով նախնիներին երկրպագելու հետ ։
1950-1960-ական թվականներին Ռոզենբերգի կողմից արվեստի, որպես գործողություն, այլ ոչ թե օբյեկտի, որպես գործընթացի, այլ ոչ թե արդյունքի վերասահմանումը հավանություն ստացավ և սկիզբ դրեց մի շարք հիմնական գեղարվեստական ուղղությունների, սկսած հեփինինգից և ֆլյուկսուսից, մինչև կոնցեպտուալ արվեստ, փերֆորմանս, ինստալյացիա և լենդ-արտ։
Պատմական կոնտեկստ
Նոր ոճը սկսեց զարգանալ Երկրորդ համաշխարհային պատերազմից հետո։ Եվրոպայում տնտեսությունն ու մշակույթը ավերվել էին, ինչից օգտվեց ամերիկյան կառավարությունը, որպեսզի հաստատի իր գերիշխող դիրքը ։ Որպես հետպատերազմյան գեղագիտական էքսպրեսիոնիզմի վերածննդի հետևանք, ԱՄՆ-ում, և, մասնավորապես Նյու Յորքում, առաջացավ գործողության գեղանկարչությունը։ Այն հայտնվել է մի աշխարհում, որտեղ ծաղկում էին քվանտային մեխանիկայի և հոգեվերլուծության գաղափարները, փոխվում էր նյութական և հոգեբանական աշխարհների մարդկանց ընկալումը, իսկ քաղաքակրթությունը ձգտում էր աշխարհը հասկանալ ինքնագիտակցության բարձրացման միջոցով։
Գործողության գեղանկարչության ամերիկյան ներկայացուցիչները հաճախ մտածում էին արվեստի բնության և դրա գոյության պատճառների մասին, փորձելով հասկանալ նոր արվեստի արժեքը ։ Նախորդ փուլում Կանդինսկու և Մոնդրիանի արվեստը գեղանկարչությունն ազատագրեց օբյեկտների պատկերներից և փոխարենը կերպարները փորձում էր բացահայտել նայողի ներսում գեղագիտության, հույզերի և զգացմունքների միջոցով։ Գործողության գեղանկարչությունը ևս մեկ քայլ է կատարել դեպի առաջ, որպես հիմք օգտագործելով ենթագիտակցության մասին Յունգի ու Ֆրոյդի գաղափարները։ Նկարիչներից շատերը հետաքրքրվել են Կարլ Յունգի նախաձևային կերպարների ուսումնասիրություններով և նկարների ստեղծման համար օգտագործել են սեփական ներքին պատկերացումները ։ Յունգի հետ մեկտեղ սկզբնական փուլում գործողության գեղանկարչության վրա ազդեցություն են ունեցել Զիգմունդ Ֆրեյդը և սյուրռեալիզմը ։ Ստեղծված նկարները նախատեսված չէին առարկաների կամ կոնկրետ հույզերի ցուցադրման համար։ Փոխարենը, նրանք թույլ են տվել նայողին դիպչել ենթագիտակցական խորը թաքնված երևույթների, առաջ բերելով սկզբնական զգացմունքներ և բացահայտելով սկզբնօրինակ վիզուալ լեզվի կոլեկտիվ զգացում։ Դա ձեռք էր բերվում նրանով, որ նկարիչը նկարում էր «անգիտակցաբար», ինքնաբուխ կերպով, ստեղծելով մերկ հույզերի ու գործողությունների հզոր ասպարեզ։ Գործողության գեղանկարչությունը գտնվում էր ավտոմատացման վրա սյուրռեալիստական շեշտադրման ակնհայտ ազդեցության տակ, որը նաև օգտագործել է հոգեվերլուծության մեթոդներ։ Կարեւոր ներկայացուցիչներ։ Այս հայեցակարգի գեղարվեստական ստեղծագործության նկարիչներ էին Խոան Միրոն և Անդրե Մասոնը։ Սակայն գործողության գեղանկարչությունը ստիպեց սյուրռեալիզմին ևս մեկ քայլ առաջ գնալ։
Ծանոթագրություններ
Կատեգորիա:Գեղանկարչական տեխնիկաներ Կատեգորիա:Ժամանակակից արվեստ Կատեգորիա:Արվեստի ոճեր Կատեգորիա:Մոդեռնիզմի արվեստ
Սեմյուել Բարբեր
Սեմյուել Բարբեր (Samuel Barber,, ամերիկացի կոմպոզիտոր։
Կենսագրություն
Ծնվել է 1910 թվականի մարտի 9-ին Ուեստ Չեստերում, Փենսիլվանիա նահանգ։ Երաժշտություն սկսել է սովորել 6 տարեկան հասակից։ Հենց սովորելու առաջին տարում պարզվեց, որ նա ունի կամպոզիտորական ձիրք։ 14 տարեկան հասակում նրան լսեց Փիբոդի կոնսերվատորիայի ղեկավար Հարոլդ Ռենդոլֆը։ Նա Բարբերին առաջարկեց սկսել առավել պրոֆեսիոնալ ուսուցում ։ Հենց նույն տարում Սեմյուելը ընդունվեց սովորելու Կյորտիսի երաժշտական ինստիտուտ (Ֆիլադելֆիա)։ Այստեղ նա 9 տարի զբաղվեց դաշնամուրով, երգեցողությամբ, կոմպոզիցիայով, ինչպես նաև դիրիժորության դասեր վերցրեց Ֆրից Ռայներից։ Երկրորդ համաշխարհային պատերազմի ժամանակ Բարբերը ծառայության անցավ ԱՄՆ-ի ռազմաօդային ուժերում։ 1945 թվականին ընտրվեց Ջ. Գուգենհայմի Հիշատակության ֆոնդի պատվավոր անդամ։ 1947 և 1948 թվականներին Հռոմում Ամերիկյան ակադեմիայի երաժշտական խորհրդատուն էր։ Հեղինակի գրվածքներից, նրան համաշխարհային հռչակ բերեցին լարային օրկեստրի համար գրված ադաջիոն, օրկեստրային № 1 և № 2 էսսեները, Կեպրիկորյան համերգը ֆլեյտայի, հոբոյի, շեփորի և լարային գործիքների համար (Capricorn Concerto), ջութակի և դաշնամուրի սոնատները։ Նյու Յորքում, 1981 թվականի հունվարի 23-ին 70 տարեկան հասակում քաղցկեղից մահանում է կոմպոզիտորը։
Ստեղծագործություն
Վաղ շրջանի ստեղծագործություններում նկատվում են ռոմանտիկական ավանդույթի տարրեր։ Ավելի ուշ նրա ստեղծագործությունները համեմվեցին նոեկլասիցիզմի տարրերով։
Նվաճումներ
Թավջութակի և դաշնամուրի համար գրված սոնատը (1932) արժանացավ ամերիկյան Հռոմեական պարգևի՝ 1935 թվականին։ Պուլիցերյան մրցանակի կրկնակի դափնեկիր է, Ամերիկայի արվեստի և գրականության ակադեմիայի դափնեկիր է։
Adagio ստեղծագործությունը՝ գրված լարային նվագախմբի համար, մտնում է երկրորդ հազարամյակի լավագույն ստեղծագործությունների քսանյակ։
Ադաջիո
«Ադաջիո» ստեղծագործությունը շատ անգամներ օգտագործվել է հայտնի երաժիշտների ռեմիքսներում.
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Քաղցկեղից մահացածներ Կատեգորիա:Գուգենհայմի կրթաթոշակառուներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Պուլիտցերյան մրցանակակիրներ Կատեգորիա:20-րդ դարի դասական կոմպոզիտորներ Կատեգորիա:Ամերիկացի կոմպոզիտորներ Կատեգորիա:Օպերային կոմպոզիտորներ Կատեգորիա:20-րդ դարի ամերիկացի երաժիշտներ Կատեգորիա:Ամերիկացի դաշնակահարներ
Պյոտր Տկաչյով
Տկաչյով Պյոտր Նիկիտիչ, ռուս հրապարակախոս, հեղափոխական նարոդնիկության գաղափարախոս։ Ուսանողական հեղափոխական հուզումներին մասնակցելու համար 1861 թվականին հեռացվել է Պետերբուրգի համալսարանից, սակայն 1868 թվականին էքստեռն ավարտել է իրավաբանական ֆակուլտետը։ 1865 թվականից աշխատակցել է առաջադիմական մամուլին։ 1869 թվականին ձերբակալվել է, դատապարտվել բանտարկության։ 1873 թվականին վտարանդվել է։ Պ․ Լ․ Լավրովի և Մ․ Ա․ Բակունինի հետ հարաբերությունները խզելուց հետո Ժնևում հրատարակել է «Նաբատ» ամսագիրը։ Հետագայում ապրել է Փարիզում և աշխատակցել Օ․ Բչանկիի թերթին։ Կյանքի վերջին տարիներն անցկացրել է հոգեբուժական հիվանդանոցում։
Տկաչյովը եղել է պայքարի դավադրական մեթոդների կողմնակից, հեղափոխությունը համարել «հեղափոխական փոքրամասնության» դիկտատուրայի հաստատում։ Որպես րչանկիզմի հետևորդ չի ըմբռնել պետության դասակարգային էությունը, պնդում էր, որ ռուս, պետությունը արմատներ չունի տնտեսության մեջ և չի արտահայտում որևէ դասակարգի շահեր։ Տկաչյովի հայացքները որոշակիորեն արտացոլվել են «Նարոդնայա վոլյա» կազմակերպության գործունեության մեջ։ Բարձր գնահատելով Տկաչյովի և նարոդովոլականների ծառայությունները՝ Վ․ Ի․ Լենինը քննադատել է նրանց դավադրական տակտիկան։ Իբրև գրաքննադատ պաշտպանել է ռեալիզմը, գեղարվեստական երկին ներկայացրել բարձր գաղափարայնության ու հասարակական կարևորության պահանջ, պայքարել պահպանողական գրական-գեղագիտական ուղղությունների, «արվեստը արվեստի համար» տեսության դեմ։ Սակայն հաճախ անտեսել է գեղարվեստական երկի գեղագիտական արժեքը, սխալ գնահատել Ի․ Ս․ Տուրգենևի, Մ․ Ե․ Սալաիկով Շչեդրինի, Լ․ Ն․ Տոլստոյի ստեղծագործությունները։
Կատեգորիա:Ռուս հրապարակախոսներ Կատեգորիա:Ռուս հեղափոխականներ Կատեգորիա:Ռուս գրաքննադատներ Կատեգորիա:Ռուս գրողներ Կատեգորիա:Ռուս լրագրողներ
Գամարջվեբա
Գամարջվեբա, (გამარჯვება), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։
Անվանում
Վրացերենից թարգմանաբար այս գյուղի անավանումը նշանակում է հաղթանակ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1010 մարդ ։ Բացարձակ մեծամասնությունը վրացիներն են, որոնք կազմում են գյուղի բնակչության 97,6 %-ը։
Դիրք
Գյուղը գտնվում է ծովի մակարդակից 700 մետր բարձրության վրա։ Դեդոփլիսծղարո քաղաքից հեռու է 12 կմ-ով։
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Չիվիտակամպոմարանո
Չիվիտակամպոմարանո (Civitacampomarano), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 676 մարդ, բնակչության խտությունը կազմում է 18 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 86030, հեռախոսային կոդ՝ +39 0874։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Melodrama (ալբոմ, Լորդ)
Մելոդրամա, նորզելանդացի երգչուհի Լորդի երկրորդ ստուդիական ալբոմը, որը թողարկվել է 2017 թվականի հունիսի 16-ին Republic Records-ի միջոցով ։ Ալբոմի ձայնագրման ժամանակ Լորդը համագործակցել է այնպիսի պրոդյուսերների հետ ինչպիսիք են Ջեք Անտոնֆը, Ֆրանկ Դյուքսը, Քուք Հարելը և Էնդրյու Ուայթը։ Լորդը նույնպես մասնակցել է ձայնագրությանը։ Ալբոմին աջակցելու համար թողարկվել են «Green Light», «Perfect Places» ինչպես նաև պրոմո սինգլներ «Liability»-ն և «Sober» -ը։ Ալբոմը թողարկվել է 2017 թվականին և միանգամից հայտնվել Նոր Զելանդիայի, ԱՄՆ-ի և Կանադայի հիթ շքերթների առաջատար հորիզոնականներ։ Որոշ քննադատներ այն անվանում են «տարվա լավագույն ալբոմ»։
Ստեղծման պատմություն
2013 թվականին Billboard-ի հետ հարցազրույցում Լորդը հայտարարեց, որ սկսել է աշխատել իր երկրորդ ստուդիական ալբոմի վրա ։ 2014 թվականին Լորդը իր երկրպագուներին հայտնեց, որ նրա երկրորդ ստուդիական ալբոմը տարբերվելու է իր դեբյուտայինից։ 2016 թվականին Լորդը սոցիալական ցանցերում պատասխանեց իր երկրպագուներին, ասելով, որ նյութը ձայնագրվել է և արդեն արտադրության փուլում է։ Նույն տարվա նոյեմբերին, իր քսաներորդ տարեդարձին նա նաև նշեց, որ «Pure Heroine»-ը գրել էր իր պատանեկան փառքը հավերժացնելու համար և մտածում է, որ այդ երգերի մեծ մասը կմնան միշտ ակտուալ։ Իսկ ի՞նչ է սպասվում հետո ։ Ալբոմը ձայնագրվել է 18 ամսվա ընթացքում համահեղինակ և պրոդյուսեր Ջեք Անտոնոֆի հետ միասին։
Փետրվարի 26-ին Լորդը ցնցեց երկրպագուներին Նոր Զելանդիայում անցկացված հանդիպման ժամանակ, հայտարարելով նոր երաժշտության թողարկման ամսաթիվը ։ Հայտարարված ամսաթվից երկու օր հետո, սոցիալական ցանցում հայտարարվեց ալբոմի առաջին թողարկվելիք սինգլի անունը՝ «Green light» : Մարտի 9-ին երգչուհին թողարկեց ալբոմի պրոմո սինգլը՝«Liability»-ն։ Լորդն առաջին անգամ «Green light»-ը և «Liability»-ին կենդանի կատարեց Saturday Night Live հաղորդման ժամանակ։ 2017 թվականի մայիսի 18-ին Լորդը հայտարարեց Մելոդրամա ալբոմի բոլոր տասնմեկ թրեքերի անունները։ Թողարկված սինգլներին հաջորդեց «Perfect Places» սինգլը։ Ալբոմը ձայնագրվել է Ջեք Անտոնոֆի տնային ստուդիայում և Նյու Յորքի Electric Lady Studios-ում։
Շարադրանք
Լորդը «Մելոդրամա» ալբոմի երգերը ստեղծել է Նոր Զելանդիայում։ Նա նկարագրում է ալբոմը որպես միայնություն։ The New York Times-ի հետ հարցազրույցի ժամանակ Լորդը նշել է, որ ունի որոշ նեյրոլոգիական անոմալիա, որն ավելի հայտնի է, որպես քրոմաեստեզիա անվանումով։ Ըստ որի, երբ նա լսում է որոշակի հնչյուններ և երաժշտություն և դրանց համապատասխան նրա գլխում հայտնվում են տարբեր գույներ։ Երգչուհին այս ալբոմի վրա աշխատել է ուղիղ երեք տարի, սկսելով գրել երգերը տանը, ապա Նյու Յորքյան այն հյուրանոցներում, որտեղ նա բնակվել է։
Սինգլներ
Լորդը ալբոմի անվանումը հայտարարել է Twitter-ի միջոցով և միաժամանակ թողարկել «Green Light» սինգլն իր տեսահոլովակով։ Երգը զբաղեցրել է առաջին հորիզոնականը Նոր Զելանդիայում, 19-րդ հորիզանականը Billboard Hot 100-ում և 20-րդը Բրիտանիայում։
"Perfect Places" կատարումը թողարկվել է 2017 թվականի հունիսի 2-ին, որպես ալբոմի երկրորդ սինգլ, իսկ նրա համատեղ տեսահոլովակը դուրս է եկել 2017 թվականի օգոստոսի 3-ին։ Այն Ամերիկյան ժամանակակից ռոք ռադիոյում գրավել է երկրորդ հորիզոնականը։
Քննադատական ընդունում
Քննադատներն ալբոմին տվել են դրական կարծիք։ Նոլան Ֆիլնն Entertainment Weekly թերթից հայտնել է իր կարծիքն ասելով. «Երբ դուք մտածեք, որ հասնում եք այս ճանապարհորդության ավարտին, Լորդի լիրիկան ձեզ նորից կստիպի լսել ալբոմը։ Սա մի հանելուկ է, որի պատասխանը դուք շարունակ փորձելու եք գտնել խնջույքի ավարտից հետո»։ Slant ամսագիրը ալբոմը գնահատել է հինգ հնարավոր աստղերից չորսով և նշել. «Անկախ այն հանգամից, որ ալբոմն ակումբային է կամ քողարկված է բաժանման մասին խորագրով, այն հանգստացնող է, դրամատիկ, և մնացած այն ամենն ինչ ձեզ պետք կգա Մելոդրամա անվան տակ»։ Rolling Stone ամսագիրը ալբոմը նկարագրել է հինգ հնարավոր աստղերից չորսով։ Pitchfork ամսագրի լրագրող Սթեյսի Անդերսոնը ալբոմը գնահատել է բոլոր հնարավոր տաս բալերից 8,8 բալով նաև ավելացնելով. «Լորդը կարողանում է խաղալ զգացմունքների հետ ինչպես ոչ ոք։ Նրա ալբոմը պարունակում է մելոդրամայի բոլոր անհրաժեշտ պայմանները»։
Կոմերցիոն հաջողություններ
Թողարկման առաջին իսկ օրվանից Մելոդրամա ալբոմը գրավել է Նոր Զելանդիայի, ԱՄՆ-ի և Ավստրալիայի հիթ շքերթների առաջին հորիզոնականները։ Ինչպես նաև այն իր թողարկման օրվանից վաճառվել է 82.000 օրինակով։
Ծանոթագրություններ
Կատեգորիա:2017 ալբոմներ Կատեգորիա:Անգլալեզու ալբոմներ Կատեգորիա:2017 երգեր Կատեգորիա:Billboard 200 գլխավորած ալբոմներ
Աբրահամ Ղուկասով (գինեգործ)
Աբրահամ Իվանի Ղուկասով, հայ գինեգործ։ Գյուղատնտեսական գիտությունների դոկտոր (1979), պրոֆեսոր (1980): ՌԽՖՍՀ վաստակավոր գյուղատնտես (1975) :
Հասարակական, մանկավարժական և գիտական աշխատանք
Ղուկասովը հաջողությամբ համատեղել է գիտական և մանկավարժական աշխատանքը հասարակական աշխատանքների հետ։ 1952-1953 թվականներին եղել է Կուբանի գյուղատնտեսական ինստիտուտի խաղողի և մրգերի և բանջարեղենի ֆակուլտետների կուսակցական կազմակերպության քարտուղարն։ Մանկավարժական գործունեության ընթացքում Ղուկասովն իրեն դրսևորել է որպես նախաձեռնող փորձառու ուսուցիչ, մասնակցել է ինստիտուտի հետազոտական աշխատանքներին և արտադրության մեջ գիտական նվաճումների իրականացմանը ։
Աշխատանքները վերաբերում են խաղողի վազի ձևավորման և էտման եղանակների մշակմանը։ Հիմնավորել է լայնաշարք (2,5-3 մ) բարձրաանոստաբուն խաղողի մշակության առավելությունը Կրասնոդարի մարզի և Ադրբեջանի՝ ծածկ չունեցող տարածքներում։ Ղուկասովը մի շարք գիտական աշխատությունների հեղինակ է։ Հիմնական աշխատանքներից են՝ «Խաղողի թփերի կտրում և ձևավորում» (1965), «Կիսաֆաբրիկատներ և միակողմանի կազմավորումներ Կուբանի խաղողագործության ապաստարանների գոտում» (1965), «Խաղողի թփերի ձևավորում Կրասնոդարի երկրամասի Սև ծովի ափին» (1965), «Խաղողի այգիներ» (1959):
Ծանոթագրություններ
Կատեգորիա:Հայ գինեգործներ Կատեգորիա:Գյուղատնտեսական գիտությունների դոկտորներ Կատեգորիա:Հայ պրոֆեսորներ Կատեգորիա:Կուբանի պետական ագրարային համալսարանի շրջանավարտներ
Naughty or Nice
Naughty or Nice, ամանորյա երրորդ ալբոմը, թողարկված ամերիկյան 3LW R&B խմբի կողից։ Թողարկվել է 2002 թվականին։
Ալբոմի մասին
Naughty or Nice-ն գրված է խմբի 2 մասնակիցների համար։ Սա խմբի վերջին ստուդիական ալբոմն է ։
Ծանոթագրություններ
Կատեգորիա:2002 ալբոմներ Կատեգորիա:Ամանորյա ալբոմներ
Վալդի Շվարցենբախ
Վալդի Շվարցենբախ (Schwarzenbach am Wald), կոմունա Գերմանիայում` Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4764 մարդ ։ Զբաղեցնում է՝ 36,50 կմ² տարածք։ Պաշտոնական կոդ 09 4 75 169։
Հետիոտնային զբոսաշրջիկային ուղիներ
Վալդի Շվարցենբախը համարվում է հիասքանչ վայր բացօթյա հանգստի համար։ Քաղաքը գտնվում է Ֆրանկենվալդ այգու ամենակենտրոնում, որը հանդիսանում է լավագույն վայրը հետիոտն ուղիների սիրահարների համար։ Քաղաքի միջով անցնում է տարածաշրջանային և ոչ տարածաշրջանային ուղիներ։
Հետիոտնային հանգստի սիրահարների համար Վալդի Շվարցենբախն առաջարկում է 165 կմ հետիոտային ուղիներ, որը միավորված է 18 ուղիներ, որոնք զանազանվում են դժվարությամբ (6 սովորական, 11 միջին բարդության և 1 դժվար)։
Սկանդինավյան քայլք
2008 թվականից սկսած Վալդի Շվարցենբախում աշխատում է սկանդինավյան քայլք կենտրոն (անգլ. Nordic Walking) Դոբրաբերգ։ Սկանդինավյան քայլքի սիրահարների համար առաջարկում են երեք սերտիֆիկացված ճանապարհներ տարբեր բարդությունների.
Լեռնային հեծանիվ
Վալդի Շվարցենբախն առաջարկում է սպորտի օպտիմալ պայմաններ լեռնային հեծանիվների արշավների համար։ Տարածաշրջանում կան բազմաթիվ ճանապարհներ, որտեղ այդ սպորտաձևի սիրահարները կարող են փորձել իրենց։
Գութենեկ
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 877 մարդ ։ Զբաղեցնում է՝ 35,06 կմ² տարածք։ Պաշտոնական կոդ 09 3 76 133։
Վերին Մաչխաան
Վերին Մաչխաան (ზემო მაჩხაანი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։
Դիրք
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Դեդոփլիսծղարո քաղաքից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1826 մարդ ։ Բնակչության ճնշող մեծամասնությունը վրացիներն են։
Կրոն
Տեղի բնակիչները դավանում են Քրիստոնեության ուղղափառ ճյուղի վրաց ուղղափառ ենթաճյուղի պաշտամունքը։
Ծանոթագրություններ
Կատեգորիա:Վրաստանի գյուղեր Կատեգորիա:Դեդոփլիս Ծղարոյի շրջան
Գնդային շերտ
Գնդային շերտ, գնդի մաս, որն ընկած է գունդը հատող երկու զուգահեռ հարթությունների միջև։ Հատումից ստացված շրջանները կոչվում են գնդային շերտի հիմքեր, իսկ դրանց միջև եղած հեռավորությունը՝ գնդային շերտի բարձրություն։ Գնդային շերտի ծավալը, կողմնային մակերևույթը (գնդային գոտի) և լրիվ մակերևույթը համապատասխանաբար որոշվում են V=1/6πh (3a2+ 3b2+ հ2), S = 2πRh և Т=π (2Rh+a2+b2 ) բանաձևներով, որտեղ R-ը գնդի, իսկ a-ն և b-ն գնդային շերտի հիմքերի շառավիղներն են, հ-ը՝ գնդային շերտի բարձրությունը։
Կատեգորիա:Երկրաչափական մարմիններ
Սամվել Գևորգյան (ազատամարտիկ)
Սամվել Պետրոսի Գևորգյան (հունվարի 21, 1950, Երևան, Հայկական ԽՍՀ, ԽՍՀՄ - հուլիսի 3, 1992, Մարտակերտ, Արցախի Հանրապետություն), հայ ազատամարտիկ-հրամանատար, Խորհրդային Հայաստանի և Լեռնային Ղարաբաղի ինքնավար մարզի, հետագայում Հայաստանի և Արցախի Հանրապետությունների սահմանների ինքնապաշտպանական և ազատագրական մարտերի մասնակից, խճուղային հեծանվավազքի ՀԽՍՀ բազմակի չեմպիոն, ԽՍՀՄ առաջնության հաղթող, սպորտի վարպետ  ։
Կենսագրություն
Սամվել Գևորգյանը ծնվել է 1950 թվականի հունվարի 21-ին Երևան քաղաքում։ 1971 թվականին ավարտել է Ֆիզիկական կուլտուրայի հայկական պետական ինստիտուտը։ 1971-1972 թվականներին ծառայել է Խորհրդային Միության զինված ուժերում։ 1972-1989 թվականներին աշխատել է որպես մարզիչ-մանկավարժ ։
Մարզական հաջողություններ
Դպրոցական տարիքից զբաղվել է խճուղային հեծանվավազքով` դառնալով պատանիների եւ մեծահասակների հանրապետական ու համամիութենական բազմաթիվ մրցաշարերի հաղթող։ 15 տարեկանում արժանացել էր սպորտի վարպետի կոչման։ Խորհրդային Հայաստանի խճուղային հեծանվավազքի առաջնության յոթակի չեմպիոն է։ Հանդես է եկել ԽՍՀՄ խճուղային հեծանվավազքի հավաքականում  ։
Հայ-ադրբեջանական հակամարտություն
Սամվել Գևորգյանը ակտիվ մասնակցություն է ունեցել Արցախյան ազատամարտին։ 1989-1990 թվականներին կատարել է «Սասունցի Դավիթ» կամավորական ջոկատի շտաբի պետի պարտականությունները։ 1990 մայիսին դարձել է «Սասնա ծռեր» կամավորական ջոկատի հրամանատար ։
1990 թվականի հունվարին մասնակցել է Խորհրդային Հայաստանի Երասխ գյուղի ինքնապաշտպանական կռիվներին։ Այնուհետև մասնակցել է Հայաստանի Հանրապետության Ոսկեպար, Կիրանց, Կոռնիձոր գյուղերի, Ճամբարակի, Վարդենիսի շրջանի բնակավայրերի, Արցախի Հանրապետության Իվանյան, Բերձոր (Բերձորի մարդասիրական միջանցքի բացում), Մարտակերտ բնակավայրերի ինքնապաշտպանական և ազատագրական մարտերին ։
Զոհվել է 1992 թվականի հուլիսի 3-ին Մարտակերտի պաշտպանական մարտերի ժամանակ ։
Երասխի ինքնապաշտպանական կռիվներ
Սամվել Գևորգյանը մասնակցել է 1990 թվականին Երասխ գյուղում և հարակից տարածքներում ընթացող մարտական գործողություններին։ Հունվարի 17-ից 19-ը Խորհրդային Հայաստանի Արարատի շրջանի Երասխ բնակավայրում և հարակից տարածքներում հայկական կամավորական ջոկատների և ադրբեջանական զինված ստորաբաժանումների միջև տեղի են ունենում զինված ընդհարումներ։ Մարտական գործողությունները սկսվում են հունվարի 17-ին։ Հայկական ուժերը զբաղեցրել էին Արաքսի հովտի դիրքերը, իսկ ադրբեջանական ստորաբաժանումները՝ Երասխի մերձակա բնական բարձրադիր ամրություններում։ Չկարողանալով շոշափելի հաջողությունների հասնել՝ հայկական ինքնապաշտպանական ուժերի հրամանատարները հունվարի 17-ի գիշերը ռազմական խորհրդի նիստ են հրավիրում՝ որոշելու ռազմական գործողությունների հետագա պլանը։ Հունվարի 18-ին հայկական կամավորական ուժերն անցնում են վճռական հարձակման, ադրբեջանական զինված ստորաբաժանումներին հեռացնում են իրենց զբաղեցրած գրեթե բոլոր բարձրադիր դիրքերից։ Մարտական գործողությունները շարունակվել են նաև հունվարի 19-ին, որի ընթացքում հայկական ուժերը ոչնչացնում են ադրբեջանական բոլոր կրակակետերը և հակառակորդ կողմին հետ մղվել դեպի Նախիջևան ։
Նահատակություն
1992 թվականի հունիս-հուլիս ամիսներին Մարտակերտի մատույցներում թեժ կռիվներ էին ընթանում։ Հուլիսի 3-ին Սամվել Գևորգյանը տեղեկանում է, որ «Նաիրի» ջոկատի զինծառայողները շրջափակման մեջ են ընկել։ Սամվել Գևորգյանը հեռակապով կապ է հաստատում «Նաիրի» ջոկատի հրամանատարի հետ և որոշում «Վիլիս» ավտոմեքենայով գնալ շրջափակման մեջ ընկած ազատամարտիկներին օգնության։ Նա ավտոմեքենայով շարժվում է դեպի ադրբեջանական տանկերի ուղղությամբ՝ նպատակ ունենալով շեղել վերջինների կրակը շրջապատված հայ զինծառայողների ուղղությունից։ Ադրբեջանական տանկերը կրակի ուղղությունը փոխում են դեպի իրենց կողմը շարժվող «Վիլիսը»։ Արձակված կրակից սպանվում է Սամվել Գևորգյանը։ Դրանից հետո շրջապատման մեջ հայտնված «Նաիրի» ջոկատի զինծառայողները ճեղքում են պաշարումն ու դուրս գալիս շրջափակումից։ Նույն օրը ուշ երեկոյան Սամվել Գևորգյանի մարմինը դուրս է բերվում մարտադաշտից ։
Հիշատակ
Սամվել Գևորգյանը հետմահու պարգևատրվել է Հայաստանի Հանրապետության Մարտական խաչ առաջին աստիճանի շքանշանով ։ Նրա անունով են անվանակոչել Երևան քաղաքի Դավիթաշեն վարչական շրջանում գտնվող թիվ 189 դպրոցը ։
Ծանոթագրություններ
Կատեգորիա:Հայ ռազմական գործիչներ Կատեգորիա:1950 ծնունդներ Կատեգորիա:Հունվարի 21 ծնունդներ Կատեգորիա:1992 մահեր Կատեգորիա:Հուլիսի 3 մահեր Կատեգորիա:Հայ հեծանվորդներ Կատեգորիա:Երևան քաղաքում ծնվածներ Կատեգորիա:Մարտակերտ քաղաքում մահացածներ
Աբասթուման (Զուգդիդի շրջան)
Աբասթուման (აბასთუმანი), գյուղ Վրաստանում։ Գտնվում է Սամեգրելո-Զեմո Սվանեթի մարզի Զուգդիդի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 920 մարդ ։ Մեծամասնությունը վրացիներն են (մեգրելներ), որոնք դավանում են Քրիստոնեության ուղղափառ ճյուղի վրաց ուղղափառ ենթաճյուղի պաշտամունքը։
Բրինդիզի
Բրինդիզի (Brindisi), քաղաք և ծովային նավահանգիստ, Իտալիայի Ապուլիա մարզում։ Բրինդիզի գավառի վարչական կենտրոնն է։ Տեղակայված է Բարի քաղաքից դեպի հարավ-արևելք։
Քաղաքի հովանավորներն են համարվում Լորենցո դե Բրինդիզի և Թեոդոր Ամասիացի սրբերը։ Առաջինի պատվին քաղաքի տոնակատարությունը անցկացվում է սեպտեմբերի առաջին երկուշաբթի օրը, իսկ երկրորդինը՝ նոյեմբերի իննին։
Պատմություն
Հնում քաղաքն ունեցել է բացառիկ մեծ նշանակություն։ Հույները քաղաքի հիմնադրումը վերագրում էին Ոդիսևսին, որը Դիոմեդեսի դաշնակիցն էր, և կոչվում էին Բրինդիզիոն։ Հռոմեացիները վերափոխեցին այդ բառը, դարձնելով Բրունդիզիում, ինչը նշանակում է «եղջերուի գլուխ» (ծովածոցն, իրոք, եղնիկի եղջյուրներ է հիշեցնում)։
Պունիկյան պատերազմների ժամանակ Բրունդիզիումն ու Տարանտոն խիստ դիմադրություն էին ցույցաբերել Հաննիբալի բանակին։ Այդ քաղաքների միջոցով էր անցնում ողջ հռոմեական առևտուրը Արևելյան Միջերկրածովյան շրջանի հետ։ Մ. թ. ա. 40 թվականին Բրունդիզիումում են հանդիպել և հաշտվել Մարկոս Անտոնիոսը և Օկտավիանոս Օգոստոսը, իսկ քսան տարի անց այնտեղ մահացել է մեծ հռոմեացի բանաստեղծ Վիրգիլիոսը։ Քաղաքի բնակչությունը այդ ժամանակ ավելին էր, քան մեր ժամանակներում` առնվազն հարյուր հազար բնակիչ։
Միջնադարում Բրինդիզիի նշանակությունը զգալիորեն պակասեց, և առևտրի մեծ մասը տեղափոխվեց Բարի։ Իրավիճակը մասամբ հարթվեց Սիցիլիայի թագավորության ձևավորումից (1071) հետո։ Բրինդիզիից է սկսվել բազմաթիվ խաչակիրների արշավանքի ծովային ճանապարհը դեպի Սուրբ Երկիր։ XIV դարի վերջում Նեապոլի գրավման համար մղվող պատերազմները մեծ ավերածություններ պատճառեցին քաղաքին, ինչպես և՝ 1456-ի ավերիչ երկրաշարժը։
Իտալիայի միավորման շնորհիվ Բրինդիզին սկսեց զարգանալ՝ որպես երկրի ռազմածովային նավատորմի բազա. 1866 թվականից ի վեր նավահանգիստը և ջրանցքը մեծապես խորացվել են ։ Տեղական տնտեսության աճին նպաստել է և Սուեզի ջրանցքի բացումը 1869 թվականին։ Բենիտո Մուսոլինիի անկումից հետո Բրինդիզիում էր գտնվում Պիետրո Բադոլիոյի կառավարության շտաբը, որն էլ հայտարարել է Երկրորդ համաշխարհային պատերազմից Իտալիայի դուրս գալու մասին։
Տնտեսություն
Բրինդիզիի տնտեսությունը միշտ մեծապես կախում է ունեցել ծովային առևտրից։ Այստեղից Հունաստան է ուղևորվում է լաստանավը, որը մեծ մասսայականություն է վայելում զբոսաշրջիկների շրջանում։ Քաղաքում զարգացած է սննդի (գինեգործություն) և քիմիական արդյունաբերությունը, կա նավթավերամշակման գործարան։ Բրինդիզիի միջով է անցնում Անկոնայից Լեչեի ափամերձ երկաթգիծը, իսկ օդանավակայանը գտնվում է քաղաքից 5 կմ հյուսիս։
Տեսարժան վայրեր
Բրինդիզին մեծ մասամբ կառուցված է ժամանակակից շինություններով, նրա հին պատմությանը վերաբերող ապացույցները քիչ են։ Դրանց թվում առաջին տեղը զբաղեցնում է անտիկ սյունը, որը նշում է հայտնի Ապիյան ճանապարհի վերջը։ Ծովափնյա ամրոցը կառուցվել է 1227 թվականին՝ կայսր Ֆրիդրիխ II-ի հրամանով։ 11-րդ դարի քաղաքային տաճարը ամբողջությամբ վերակառուցվել է 1749 թվականին։ Պահպանվում է ռոմանական Սուրբ Հովհաննեսի տաճարը (11-րդ դար դար), որը պատկանում է Սուրբ Գերեզմանի միաբանությանը։ Քաղաքի գլխավոր Գավառական հնագիտական թանգարանն է, որը կրում է Ֆ․ Ռիբեցցոյի անունը (սեփական շենքում, 1958 թվականից)։
Արտաքին հղումներ
Կատեգորիա:Իտալիայի բնակավայրեր Կատեգորիա:Նավահանգստային քաղաքներ Կատեգորիա:Միջերկրական ծովի նավահանգիստներ Կատեգորիա:Իտալիայի քաղաքներ
Կազոխա
Կազոխա (Казоха), գետ Ռուսաստանում, հոսում է Իվանովոյի մարզում։ Գետաբերանը տեղակայված է Վոլգա գետի աջ ափին՝ 2437 կմ հեռավորության վրա։ Գետի երկարությունը 9,1 կմ է, ավազանի տարածքը 36,5 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Նարինե Դիլբարյան
Նարինե Հակոբի Դիլբարյան (1965 թվականի նոյեմբերի 27, Երևան), հայ լեզվաբան, բանասիրական գիտությունների թեկնածու (1991), դոցենտ (2001)։ Մամուլի ազգային ակումբի և «Բանբեր Երևանի համալսարանի» հանդեսի խմբագրական խորհրդի անդամ է։ Երևանի պետական համալսարանի հայոց լեզվի պատմության ամբիոնի դոցենտ մինչ օրս։
Արտաքին հղումներ
Կատեգորիա:Հայ լեզվաբաններ Կատեգորիա:Բանասիրական գիտությունների թեկնածուներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Ալեքսանդեր Լաակ
Ալեքսանդեր (Ալեքսանդր) Լաակ (Aleksander Laak, ), էստոնացի կոլաբորացիոնիստ, Յագալա համակենտրոնացման ճամբարի պարետ` Երկրորդ համաշխարհային պատերազմի ժամանակ գերմանացիների կողմից Էստոնիայի օկուպացման ընթացքում ։
Գործունեությունն օկուպացիայի ընթացքում
1941 թվականին՝ Օմակայտսե կազմակերպության վերստեղծումից հետո, Ալեքսանդեր Լաակը դարձել է այդ ռազմականացված կազմակերպության օպերատիվ բաժնի շտաբի պետ։ 1942 թվականին դարձել է Յագալա համակենտրոնացման ճամբարի ղեկավար և կրում է հենց ճամբարում և Կալևի Լիյվա վայրում սպանված հազար կալանավորների (հիմնականում հրեաներ և խորհրդային ռազմագերիներ) սպանության պատասխանատվությունը  ։ Ճամբարի լիկվիդացումից հետո Լաակը 1943 թվականի օգոստոսի 20-ին նշանակվել է Տալլինի Կենտրոնական (մարտկոցային) բանտի պետ և զբաղեցրել այդ պաշտոնը մինչև Էստոնայի գերմանական օկուպացիայի ավարտը ։
Տարագրություն և մահ
Երկրորդ համաշխարհային պատերազմից հետո՝ 1948 թվականին, Ալեքսանդեր Լաակն արտագաղթել է Կանադա ։
1960 թվականին մերկացվել է որպես նացիստական ռազմական հանցագործ։ 1960 թվականի սեպտեմբերի 6-ին Ալեքսանդեր Լաակը 53 տարեկանում ինքնասպանություն է գործել՝ կախվելով իր տան ավտոտնակում     ։
Գոյություն ունի վարկած, թե Ալեքսանդեր Լաակն սպանվել է վրիժառու հրեաների խմբի կողմից ։ 1991 թվականին Կանադայի թագավորական հեծյալ ոստիկանությունը վերսկսել է Լաակի մահվան հանգամանքների հետաքննությունը ։
Ծանոթագրություններ
Կատեգորիա:Ինքնասպաններ Կատեգորիա:Հոլոքոստի հանցագործներ
Ալ. Բլոկի անվան հմ. 122 հիմնական դպրոց
Երևանի Ալեքսանդր Բլոկի անվան համար 122 հիմնական դպրոց, հանրակրթական դպրոց Երևանի Աջափնյակ վարչական շրջանում։ Հիմնադրվել է 1961 թվականին։
Պատմություն
Համար 122 միջնակարգ դպրոցին Երևանի Աջափնյակ վարչական շրջանի Արզումանյան 5 հասցեում հատկացվել է 6226 հա հողատարածք։ Համար 122 միջնակարգ դպրոցը 1981 թվականին անվանվել է ռուս գրող Ալեքսանդր Բլոկի անվամբ։ 1997 թվականին դպրոցը դարձել է ռուսերենի խորացված ուսուցմամբ։ 2006 թվականից դպրոցում գործում է ռուսական սեկտոր։ 2009-2010 ուստարվանից համար 122 Ալ. Բլոկի անվան դպրոցը դարձել է հիմնական դպրոց։
Ուսումնական ծրագիր
Ալ. Բլոկի անվան համար 122 հիմնական դպրոցի ուսումնական ծրագիրը՝ ՀՀ ԿԳՆ կողմից հաստատված հիմնական դպրոցների ուսումնական ծրագիրն է։
Գնահատում
Ալ. Բլոկի անվան համար 122 հիմնական դպրոցում գնահատումը կատարվում է 10 միավորանոց համակարգով։ Գործում է էլեկտրոնային մատյան դասարան․ամ կայքում։
Առարկաներ
Ալ. Բլոկի անվան համար 122 հիմնական դպրոցի ուսումնական ծրագիրը կազմված է հիմնական առարկաններից։ Հիմնական առարկաները դասավանդում են ստանդարտ և խորացված մակարդակներով։ Մեծ ուշադրություն է դարձվում լեզուների ուսուցման և աշակերտների խոսելու և գրելու կարողությունների զարգացմանը։ Ուսումնական տարվա ընթացքում յուրաքանչյուր կիսամյակի ավարտին 9-րդ դասարանցիները հանձնում են առարկայական ստուգարքներ, իսկ 2-րդ կիսամյակի վերջում 4-րդ և 9-րդ դասարանցիները հանձնում են քննություններ (գիտելիքի ստուգում), ստանալով վկայականներ 9-րդ դասարանցիները հնարավորություններ ստանում շարունակել ուսումը թե՝ ավագ դպրոցում, թե՝ ալլ ուսումնական հաստաություններում («Այբ» ավագ դպրոցում, համալսարանների կից վարժարաններում, ուսումնարաններում, քոլեջներում)։
Աշակերտական խորհուրդ
Ներկայացուցչական մարմինն է, որի գործունեության հիմնական սկզբունքներն են կամավորությունը, աշակերտների իրավահավասարությունը, կառավարման կոլեգիալությունը և հրապարակայնությունը։
Սկզբունքներ
Կրթության արժեքային հիմքը ապահովելու նպատակով դպրոցը կազմակերպում է՝
Աշակերտի նկարագիրը
Ընտրվել է հենց 8 կետ, քանի որ ութը ըստ Եկեղեցու հայրերի, Քրիստոնյան թիվն է կամ Հարության թիվը։
Աղբյուրներ
Կատեգորիա:Երևանի դպրոցներ Կատեգորիա:Աջափնյակ վարչական շրջան
Հրաչյա Հովհաննիսյան (բանաստեղծ)
Հրաչյա Կարապետի Հովհաննիսյան, հայ բանաստեղծ, արձակագիր, թարգմանիչ, հրապարակախոս, հասարակական գործիչ։ ՀԽՍՀ մշակույթի վաստակավոր գործիչ (1974 թվական)։ ՀԽՍՀ պետական մրցանակի դափնեկիր (1979, «Հայրական երգ» գրքից «Աշուն թագուհին» բանաստեղծությունների շարքի և «Արևոտ կղզու երգը» բանաստեղծությունների շարքի համար)։ ԽՍՀՄ գրողների միության անդամ 1944 թվականից։ ԽՄԿԿ անդամ 1948 թվականից։
Գրող Դավիթ Հովհաննեսի և դերասանուհի Թամար Հովհաննիսյանի հայրն է։
Կենսագրություն
1941 թվականին, Երևանի համալսարանի բանասիրական ֆակուլտետի երրորդ կուրսից, մեկնել է խորհրդային բանակ, մասնակցել Հայրենական մեծ պատերազմին։ 1944 թվականին զորացրվելուց հետո աշխատել է Արտասահմանյան երկրների հետ բարեկամության և մշակութային կապի հայկական ընկերությունում, ռադիոհաղորդումների կոմիտեում, «Սովետական գրականություն» ամսագրի խմբագրությունում։ 1955-1959 թվականներին եղել է «Գրական թերթ»-ի խմբագիրը, 1959-1975 թվականներին՝ Հայաստանի գրողների միության վարչության երկրորդ քարտուղարը, 1988-1990 թվականներին՝ նախագահ։ 1978 թվականից «Գրական թերթի» գլխավոր խմբագիր ։
Հովհաննիսյանի բանաստեղծությունների առաջին գիրքը («Իմ կյանքի երգը») լույս է տեսել 1948 թվականին։ Այնուհետև հրատարակվել են նրա «Երկրորդ հանդիպում» (1951 թվական), «Հրաշալի այգեպան» (1956 թվական), «Ծովի լռությունը» (1964 թվական), «Վայրի վարդ» (1968 թվական), «Սուրը դափնու վրա» (1970 թվական), «Հայրական երգ» (1977 թվական) ժողովածուները։ Հովհաննիսյանը քնարական բանաստեղծ է։ Սեր, հայրենիք, Հայրենական մեծ պատերազմ, բնություն, հողի աշխատավոր, ժողովրդի ճակատագիր. սրանք են այն առանցքային թեմաները, որոնց շուրջը հյուսված է Հովհաննիսյանի պոեզիան։ Հովհաննիսյանը գրել է նաև հրապարակախոսական, գրականագիտական, քննադատական հոդվածներ, էսսեներ, պատմվածքներ, ուղեգրական նոթեր («Մոտիկն ու հեռուն», 1967 թվական, «Ժամանակի շունչը», 1976 թվական)։